label_title: Statsbankerotten
label_desc: Statsbankerotten betegner den alvorlige penge- og finanspolitiske situation, som Danmark var kommet i som følge af landets kostbare deltagelse i Napoleonskrigene, især i Kanonbådskrigen fra 1807. Finansieringen af krigshandlingerne havde medført en voldsom inflation, der især ramte landet efter 1810. Inflationen havde især konsekvenser for lønmodtagerne, hvis realløn faldt drastisk, mens landbrugserhvervet i vid udstrækning var selvforsynende. "Statsbankerotten" er det almindeligt brugte beskrivelse af situationen omkring den finansielle krise, selvom der ikke var tale om en egentlig bankerot.